Rīgas "Dinamo"

Rīgas "Dinamo" ir profesionāls hokeja klubs, kas bāzēts Rīgā, Latvijā. Tas tika dibināts  un līdz 2022. gadam spēlēja Kontinentālajā hokeja līgā (KHL). Klubs savas mājas spēles aizvadīja Arēnā "Rīga".

KHL pirmajā regulārajā sezonā Rīgas "Dinamo" izcīnīja 10. vietu, bet Gagarina kausa pirmajā kārtā zaudēja Maskavas "Dinamo". Otrajā sezonā Rīgas "Dinamo" iekļuva Gagarina kausa izslēgšanas turnīra ceturtdaļfinālā, kur sērijā ar 1:4 piekāpās Oļega Znaroka trenētajam Balašihas "HK MVD" un sezonas kopvērtējumā ieņēma 8. vietu KHL.

Līdz 2022. gadam kluba fārmklubs bija HK "Rīga", kurš spēlēja Jaunatnes hokeja līgā (MHL), kā arī klubam bija sadarbība ar Latvijas čempionāta komandu HK Zemgale. Pirmajos piecos gados "Dinamo" sadarbojās arī ar HK "Liepājas Metalurgs", kas spēlēja Baltkrievijas atklātā čempionāta Ekstralīgā, vēlāk "Dinamo" vairākas sezonas sadarbojās ar HK Liepāja.

2022. gada februārī, pēc Krievijas iebrukuma Ukrainā klubs izstājās no Kontinentālās hokeja līgas, bet augustā pievienojās Optibet hokeja līgai.

Vēsture

2008.—2009. gada sezona 

Klubs tika dibināts 2008. gada 7. aprīlī. Starp kluba dibinātājiem bija Guntis Ulmanis, Viesturs Koziols, Kirovs Lipmans, Aigars Kalvītis, Juris Savickis, Guntis Rāvis, Aldis Pauniņš, Krists Freibergs, kā arī "Itera Latvija".

 par izstāšanos no projekta iespējamā interešu konflikta dēļ paziņoja Latvijas hokeja federācijas prezidents Kirovs Lipmans. Pēc pirmās sezonas klubu pameta arī Viesturs Koziols.

"Dinamo" logotipa un pirmās sezonas formu dizaina autors bija latviešu grafikas dizaineris Dagnis Skurbe. Logotipā ir attēlotas divas lauvas no Rīgas ģerboņa, trīs zvaigznes no Latvijas ģerboņa un grafiski stilizēts burts "D" no Padomju laiku perioda Rīgas "Dinamo" komandas logotipa.

Komandas pirmajā sezonā kluba rindās spēlēja tādi spēlētāji kā Edgars Masaļskis, Martins Pruseks, Lauris Dārziņš, Rodrigo Laviņš, Duvijs Vestkots, Aleksandrs Ņiživijs, Marcels Hosa, Marks Hartigans un citi. Par pirmo kluba galveno treneri tika izvēlēts slovāks Jūliuss Šuplers. 2008.—2009. gada sezona bija pēdējā ilggadējā Latvijas izlases uzbrucēja (arī kapteiņa) Aigara Ciprusa profesionālajā spēlētāja karjerā. Klubs pārspēja visas uz to liktās cerības, regulāro sezonu noslēdzot augstajā 10. vietā. Tiesa, komanda izstājās jau izslēgšanas kārtas pirmajā kārtā, piekāpjoties Maskavas "Dinamo", kura vēlāk sasniedza Gagarina kausa pusfinālu.

2009.—2010. gada sezona 
 Rīgas "Dinamo", uzvarot ar 5:3 Omskas "Avangard", otro sezonu pēc kārtas nodrošināja dalību Gagarina kausa izcīņā. Pirmajā kārtā Rīgas "Dinamo" sērijā ar 3:1 uzvarēja Rietumu konference regulārās sezonas līderus Sanktpēterburgas "SKA", taču ceturtdaļfinālā sērijā ar 1:4 piekāpās Oļega Znaroka trenētajam Balašihas "HK MVD". Sezonas kopvērtējumā klubs ieņēma 8. vietu KHL.

2010.—2011. gada sezona 
Pirms trešās sezonas sākuma "Dinamo" aizvadīja pārbaudes spēli ar NHL vienību Fīniksas "Coyotes", spēlē tika piedzīvots zaudējums ar 1—3. Regulārajā sezonā tika izcīnīta 7. vieta Rietumu konferencē (4. vieta Bobrova divīzijā). Izslēgšanas spēļu pirmajā kārtā tika uzvarēta Oļega Znaroka trenētā Maskavas "OHK Dinamo" ar rezultātu 4—2. Otrajā kārtā tika piedzīvots zaudējums Jaroslavļas "Lokomotiv" ar 1—4. Pēc sezonas beigām  galvenā trenera amatu pameta slovāks Jūliuss Šuplers.

2011.—2012. gada sezona 
 par galveno treneri amatā tika pieņemts somu treneris Peka Rautakallio. 2011. gada decembrī klubs piedalījās Špenglera kausā, kur nokļuva līdz finālam.

2012.—2013. gada sezona 
2012. gada 5. novembrī no galvenā trenera amata tika atstādināts somu speciālists Peka Rautakallio. Par kluba galvenā trenera amata pienākumu veicēju kļuva Artis Ābols.

Komanda nekvalificējās Gagarina kausa izcīņai pirmo reizi savā pastāvēšanas vēsturē. Tāpēc "Dinamo" piedalījās Cerības kausa izcīņā, kurā piedalījās visas KHL komandas, kuras netika Gagarina kausa izcīņā. "Dinamo" ieguva šo kausu, finālsērijā līdz trim uzvarām ar 3—1 pārspējot Habarovskas "Amur".

2013.—2014. gada sezona 
2013.-2014. gada regulārajā sezonā "Dinamo" izcīnīja 5. vietu Rietumu konferencē, kas ļāva kvalificēties izslēgšanas spēlēm. Izslēgšanas spēlēs komanda piedzīvoja zaudējumu pirmajā kārtā pret HK Donbass - sērijā 3-4.

Spēlētāji

Pašreizējais sastāvs 
Pēdējoreiz atjaunots 2022. gada 11. septembrī.

Vārtsargi 

 30  Kārlis Zakrevskis
30  Jānis Auziņš

Aizsargi 

 3  Māris Jass
7  Andrejs Bogdanovs
8  Reinis Demiters
 24  Aleksandrs Galkins
61  Krists Apsītis
63  Maksims Širokovs
73  Didzis Jansons
77  Mārtiņš Porejs
81  Georgijs Pujacs

Uzbrucēji 

 12  Juris Ziemiņš
 14  Ņikita Priede
 17  Dmitrijs Korņilovs
 20  Kristiāns Zelts
 21  Dominiks Marcinkēvičs
25  Sandis Grīnbergs
51  Koba Jass
55  Sandis Mežraups
 62  Aleksejs Širokovs
 84  Roberts Potapenko
90  Emīls Ezītis
91  Aleksejs Kozlovs
 92  Renārs Cipruss
 93  Edijs Brahmanis
94  Reinis Lejnieks
98  Patriks Zabusovs
  Kirils Tabatčikovs
  Dominiks Matonaks

Visu KHL sezonu rezultāti

Līderi

Komandas kapteiņi 

Aleksejs Širokovs (2008)
Rodrigo Laviņš (2008—2009)
Sandis Ozoliņš (2009—2012)
Guntis Galviņš (2012)
Mārtiņš Karsums (2012—2013)
Sandis Ozoliņš (2013—2014)
Georgijs Pujacs (2014)
Marcels Hosa (2014)
Lauris Dārziņš (2014—2015)
Kristaps Sotnieks (2015—2016)
Gints Meija (2016—2017)
Miks Indrašis (2017—2018)
Lauris Dārziņš (2018—2022)

Iemūžinātie numuri 
8 — Sandis Ozoliņš (2010—2014)

Treneri 

Piezīmes: * - neieskaitot pārbaudes spēles

Komandas visu laiku rezultatīvākie spēlētāji

Kluba spēlētāju rekordi

Regulārā sezona 
 Visvairāk gūto vārtu sezonā: Marcels Hosa, 35 (2009.—10.)
 Visvairāk rezultatīvo piespēļu sezonā: Miķelis Rēdlihs, 31 (2011.—12.)
 Visvairāk gūto punktu sezonā: Marcels Hosa, 54 (2009.—10.)
 Visvairāk soda minūšu sezonā: Duvijs Vestkots, 124 (2008.—09.)
 Visvairāk gūto punktu sezonā, starp aizsargiem: Metjū Majone, 46 (2018.—19.)
 Visvairāk gūto punktu sezonā, starp junioriem: Jānis Švanenbergs, 8 (2020.—21.)
 Visvairāk sauso spēļu sezonā: Martins Pruseks, 6 (2008.—09.)
 Ātrāk gūtie vārti spēlē: Miks Indrašis, 8 sekundes (2012. gada 31. oktobris)

Izslēgšanas kārta 
 Visvairāk gūto vārtu sezonā: Lauris Dārziņš, Jānis Sprukts un Gints Meija, 5 (2010.—11., 2011.—12. un 2013.—14.)
 Visvairāk rezultatīvo piespēļu sezonā: Miķelis Rēdlihs, 8 (2011.—12.)
 Visvairāk gūto punktu sezonā: Lauris Dārziņš un Miķelis Rēdlihs, 10 (2010.—11. un 2011.—12.)
 Visvairāk soda minūšu sezonā: Duvijs Vestkots, 33 (2008.—09.)
 Visvairāk gūto punktu sezonā, starp aizsargiem: Sandis Ozoliņš, 7 (2010.—11.)
 Visvairāk gūto punktu sezonā, starp junioriem: Roberts Bukarts un Ainārs Podziņš, 1 (2009.—10. un 2010.—11.)
 Visvairāk sauso spēļu sezonā: Edgars Masaļskis, 1 (2009.—10.)

Zvaigžņu spēles dalībnieki

Skatīt arī 
 Rīgas "Dinamo" spēlētāju uzskaitījums
 Rīgas "Dinamo" (agrākais)

Atsauces

Ārējās saites 
 Oficiālā mājaslapa //